《用前韵改一二语自释》
元代·方回

南寒稍近折绵天，葵荠争承小雨怜。
冻合远峰应有雪，炊残荒市更无烟。
未妨夜画炉中箸，何苦晨呵袖里鞭。
人事好乖行路恶，政应委顺付怡然。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。